**Давлат тиббий суғуртаси жамғармасининг 2025 йил 11 мартдаги
18-и-сон буйруғига асосан Ихтисослаштирилган тиббиёт
ташкилотлари билан ишлаш бўлими томонидан бажарилган**

**ишлар бўйича**

**ҲАФТАЛИК ҲИСОБОТ**

(2025 йил 14-18 апрель учун)

Бўлим томонидан қуйидаги устувор вазифалар бажарилди.

1. Норматив-ҳуқуқий ҳужжатлар лойиҳасини ишлаб чиқиш
ва келишишнинг ягона электрон тизими орқали тақдим этилган (ID-6058, V-1) Ўзбекистон Республикаси Вазирлар Маҳкамаси Фармойишининг икки томонлама ўзаро манфаатли ҳамкорликни янада чуқурлаштириш ва мустаҳкамлаш, тиббий хизматларга муҳтож аҳоли қатламларини ижтимоий муҳофаза қилиш тизими орқали қўллаб-қувватлаш ва халқаро тиббий ҳамкорликни кенгайтириш вазифаларини кўриб чиқилиб, таклиф ва эътирозлар “loyiha.adliya.uz” порталига юборилди.

**2.**Қорақалпоғистон тиббиёт институти клиникасининг фаолиятини такомиллаштириш юзасидан Соғлиқни сақлаш вазирлиги буйруғи лойиҳаси кўриб чиқилди.

**3.** Давлат раҳбарининг соғлиқни сақлаш соҳаси бўйича ўтказилиши режалаштирилган селектор йиғилишига тайёргарлик кўриш доирасида Ўзбекистон Республикаси Президенти Администрацияси маъсул ходимлари бошчилигида ўтказилган йиғилишда иштирок этилди. Йиғилиш давомида берилган таклифлар асосида чора-тадбирлар лойиҳаси тайёрланди.

**4.**Тиббиёт муассасалари ва сарфлов материалларини етказиб берувчилардан сарфлов материалларнинг нархларини йиғиш ишлари ташкил этилди.

**5.** Ўзбекистон Республикаси Ҳисоб палатасининг 2025 йил апрель ойидаги тегишли фармойишига асосан тиббиёт ташкилотларидан сўралган маълумотларни йиғиш ташкил этилиб, йиғиш ишлари давом эттирилмоқда.

**6.** Рақобатни ривожлантириш ва истеъмолчилар ҳуқуқларини ҳимоя қилиш қўмитасининг 11.04.2025 йилдаги 748/02-21-сон хати кўриб чиқилди
ва жавоб хати тайёрланди.

**7.**Болалар миллий тиббиёт маркази, Жиззах вилояти “NOVO MEDICS” МЧЖ хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.

**8.**“Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.

**9.** Давлат тиббий суғуртаси жамғармасининг тегишли буйруғига асосан Бўлим ходимлари иштирокида Тошкент тиббиёт академиясининг кўп тармоқли клиникасида аудит тадбири ўтказилди.

**10.** Бошқа ташкилий-амалий ишлар бажарилди.

**Бўлим бошлиғи Б. Данияров**